કેટલાકને નેગેટિવ પબ્લિસિટી ફળતી હોય છે. કામ કરે એની ટીકા થાય છે. અપજશની તૈયારી રાખીને જ સમાજસેવા કરવા નીકળવું જોઈએ. ન ગમે તો મૌન રહેવું જોઈએ, દરેક વખતે ક્રિટિક બનવું જરૂરી નથી હોતું. ઘણુંખરું જૂની પેઢી નવી પેઢીને કોસ્યા કરે છે. સર્વ રસમાં પ્રિય નિંદારસ રહ્યો છે. બહેનોને બહેનોની નિંદાકૂથલી કરવામાં બહુ મજા પડતી હોય છે. હાજરીમાં થાકે નહીં એટલાં વખાણ કરે અને જેવી પીઠ ફેરવે કે અવળચંડાઈનો એન્ડલેસ એપિસોડ શરૂ કરી દે છે. દ્રૌપદીની એક ટીકાથી મહાભારત સર્જાયું હતું. ઘણીવાર ઈર્ષાથી જ ટીકા થતી હોય છે. આજે લોકોની સહનશક્તિ ઘટી છે. ફેસબુકની નાનકડી કોમેન્ટથી તલવાર કાઢે છે. પ્રશંસાના પેંડા ખાધા કરીએ અને ટીકાનાં કારેલાં ન ખાઈએ એ મનદુરસ્તી માટે હાનિકારક છે. ‘અમરપ્રેમ’નું અતિ સુંદર ગીત આંખ સામે આવી જાય કે નહીં?, ‘કુછ તો લોગ કહેંગે, લોગોં કા કામ હૈ કહના.’